**Tájékoztatás nyilatkozattételhez**

Magyarország Kormánya a 40/2020. (III.11.) Korm. rendeletben kihirdette a Magyarországot érintő vészhelyzetet, melynek oka a COVID-19, koronavírus miatt megjelent tömeges megbetegedést okozó járvány következményeinek elhárítása, a magyar állampolgárok egészségének és életének megóvása.

Magyarország Kormánya a 1102/2020. (III.14.) Kormányhatározatában 2020. március 16-tól bevezette a digitális munkarendet a köznevelési intézményekben. A határozat értelmében a digitális tananyag átadása személyes találkozást nem igénylő kapcsolatban, tantermen kívüli, digitális munkarendben valósul meg (1. a)-b) bekezdés).

A határozat rendelkezik a szülők indokolt igényei alapján megszervezett, tanulók számára biztosítható kiscsoportos felügyeletről.

Az intézményi felügyeletet igénylése akkor minősül indokoltnak, ha

1. \*a szülő/gondviselő munkája nélkülözhetetlen a járvánnyal kapcsolatos feladatok, valamint az egyéb közfeladatok és közellátás biztosításához, vagy
2. a gyermek valamennyi szülője / gondviselője vonatkozásában a munkáltató írásban igazolja, hogy nem tudja a szülő / gondviselő számára biztosítani az otthoni munkavégzést, vagy
3. olyan hitelesen igazolt egyedi, rendkívüli körülmény merül fel, amelyben a tanuló intézményen kívüli felügyelete semmilyen formában nem oldható meg.

A Tankerületi Központ a tanulók felügyeletét illetékességi területén megszervezi, melybe bevonhatók a nem állami fenntartású köznevelési intézmények is.

**A kiscsoportos felügyelet estén magasabb a fertőzésveszély, mint ha a tanuló otthoni környezetben marad! A járvány megfékezésére tett intézkedések csak akkor lehetnek eredményesek, ha azt minden állampolgár magára nézve is felelőségteljesen hajtja végre!**

NYILATKOZAT

Alulírott ……………………………. (szülő/gyám), mint ………………………………….. tanuló szülői felügyeleti jogait gyakorló személy, büntetőjogi felelősségem tudatában nyilatkozom, hogy a mellékelt, eredeti okiratokban foglalt körülményekre tekintettel a tanuló napközbeni felügyeletét semmilyen formában megoldani nem tudom, így kérem, hogy a tanuló napközbeni felügyeletét a tankerületi központ munkanapokon 8-17 óráig szervezze meg.

Tudomásul veszem, hogy a 1102/2020 (III.14.) Korm.határozat 1. d) pontja értelmében gyermeken felügyeletének megszervezése az Észak-Budapesti Tankerületi Központ illetékességi területén lévő bármely állami és nem állami fenntartású intézményben megvalósítható.

………………………………………

szülő/gondviselő

\*Az a) pontban foglalt esetben a munkáltatói igazolás nem szükséges! (pl.: eü.-ben, kereskedelemben, rendvédelmi szervnél dolgozók stb.)

MUNKÁLTATÓI IGAZOLÁS

Alulírott ………………………………………………………………………………………, munkáltató nyilatkozza, hogy ………………………………………………………….. …………………………………………………………………………...munkavállaló számára a betöltött munkakörére tekintettel az otthoni munkavégzés nem biztosítható.

Budapest, 2020. …………………..

……………………………………………………

aláírás és bélyegzőlenyomat